Oznam ZsVS, a. s.: Mimoriadny odpočet v dôsledku zvýšenia ceny vodného a stočného

Západoslovenská vodárenská spoločnosť, a. s. si Vás touto cestou dovoľuje informovať, že Úrad pre reguláciu sieťových odvetví schválil maximálnu cenu za výrobu a dodávku pitnej vody verejným vodovodom vo výške **1,2700 €/m3 bez DPH** a maximálnu cenu za odvádzanie a čistenie odpadovej vody verejnou kanalizáciou vo výške **1,4783 €/m3 bez DPH.** ZsVS, a. s., v súlade s rozhodnutím ÚRSO vykoná fakturáciu dodanej služby odo dňa **1. januára 2023**.

Zisťovanie stavu vodomerov sa bude vykonávať:

**Samoodpočtom** – v termíne **od 1.1.2023 do 31.1.2023je možné nahlásiť aktuálny stav vodomeru** na odbernom mieste cezinternetovú stránku [**www.odpocet.zsvs.sk**](http://www.odpocet.zsvs.sk). Vo vyúčtovacej faktúre, ktorá bude vystavená v riadnom odpočtovom cykle, bude Vaša spotreba rozdelená k 31.12.2022 na základe priemernej dennej spotreby vychádzajúcej z Vami nahláseného stavu meradla. Výhodou je v tomto prípade najobjektívnejšie vyúčtovanie k dátumu platnosti novej ceny.

**Priemerom** – v prípade, ak nevyužijete možnosť nahlásenia stavu cez internetovú stránku [www.odpocet.zsvs.sk](http://www.odpocet.zsvs.sk), bude počas roka 2023 Vaše odberné miesto odčítané zamestnancom ZsVS, a. s., v riadnom odčítacom cykle. Prepočet spotreby k 31.12.2022 bude vo faktúre vyčíslený na základe priemernej dennej spotreby. Podkladom bude stav odčítaný zamestnancom ZsVS, a. s.